**Henri Coandăn kansainvälinen lentoasema**  (romaniaksi *Aeroportul Internaţional Henri Coandă Bucureşti*; IATA: **OTP**, ICAO: **LROP**) on Romanian vilkkain kansainvälinen lentoasema, joka sijaitsee noin 17 kilometriä luoteeseen Bukarestin kaupungista. Lentoasema on saanut nimensä romanialaisen lentokonesuunnittelija Henri Coandăn mukaan. Vuoteen 2004 asti lentoaseman nimi oli **Bukarestin Otopenin kansainvälinen lentoasema** (romaniaksi *Aeroportul Internaţional Bucureşti Otopeni*). Lentoasemaa käyttää myös Romanian ilmavoimat.

Henri Coandăn lentoasemalta operoi Romanian kansallinen lentoyhtiö Tarom sekä Țiriac Air. Kentältä operoivat myös useat halpalentoyhtiöt kuten Air Bucharest, Blue Air sekä Wizz Air. Lentoasemaa ylläpitää yhtiö *Compania Naţională Aeroporturi Bucureşti S.A.*, joka on valtiollisessa omistuksessa.

Historia
--------

Bukarestin OTP on TAROM yhtiön tukikohta.
OTP uusi terminaali.
Useita eri lentoyhtiöitä OTP terminaalissa.
Saapuvien aula.
Toisen maailmansodan aikana lentokentältä operoivat Luftwaffen koneet. Vuoteen 1965 asti kenttä oli pelkästään sotilaskäytössä, ollen Romanian ilmavoimien päätukikohta. Bukarestin siviililiikennettä hoiti yksinään Băneasan lentoasema. Kasvavan lentoliikenteen myötä Otopenin lentoaseman kiitotietä pidennettiin 3 500 metriin, mikä teki siitä aikakauden pisimmän kiitotien Euroopassa. Samalla rakennettiin uusi matkustajaterminaali palvelemaan kotimaan- ja ulkomaanlentoja.

Yhdysvaltojen presidentin Richard Nixonn vieraillessa Romaniassa 1960-luvun lopussa rakennettiin uusi VIP-terminaali. 13. huhtikuuta vuonna 1970 matkustajaterminaalin laajennus valmistui ja se pystyi käsittelemään 1 200 000 matkustajaa vuodessa. Kasvavan lentoliikenteen myötä vuonna 1986 rakennettiin toinen 3 500 metriä pitkä kiitotie rullausteineen ja kiitoteiden valojärjestelmiä päivitettiin. Muutoksen jälkeen lentoasema pystyi käsittelmään 35–40 lentoa tunnissa.

Vuodesta 1992 lähtien Otopenin lentoasema on ollut ACI:n (Airports Council International) pysyväisjäsen. Samana vuonna lentoasemalle tehtiin pitkäntähtäimen suunnitelma, jotta lentoasema pysyisi alati kasvavan liikenteen mukana. Ensimmäisessä vaiheessa vuosien 1994 ja 1998 välillä uudistettiin kentän infrastruktuuria lisäämällä yhdeksän uutta porttia, parantamalla ja laajentamalla asematasoja sekä uudistamalla alueen tieverkostoa.

Suunnitelman toista vaihetta alettiin toteuttaa vuonna 2000 muuntamalla vanha terminaali saapuvien matkustajien aulaksi. Vuosien 2003–2007 aikana rakennettiin uusi pysäköintitalo, remontoitiin lennonjohtotorni sekä rakennettiin kaksi uutta nopeaa rullaustietä (Oscar ja Victor).

Suunnitelman kolmas vaihe käynnistyi vuonna 2009, jolloin ryhdyttiin rakentamaan 24 uutta porttia sekä laajentamaan lähtö- ja tuloauloja. Nykyisin lentoasema pystyy palvelemaan 6 000 000 asiakasta vuodessa.

Kiitotiet 08L ja 08R on varustettu ILS-mittarilähestymisjärjestelmällä.

### Tulevaisuus

Uuden terminaalin, **Henri Coandă 2** suunnitellaan valmistuvan vuonna 2023. Uuden terminaalin arvioidaan pystyvän huolehtimaan 20 000 000 matkustajasta vuosittain. Rakenteilla oleva metrolinja M6 sekä uusi moottoritie parantavat kulkuyhteyksiä lentoasemalle.

Tilastot
--------

Vuonna 2011 Henri Coandăn lentoasema käsitteli 5 049 443 matkustajaa, mikä oli 5,1 prosenttia enemmän kuin vuonna 2010. Yhdessä molemmat Bukarestin lentoasemat käsittelivät vuonna 2011 yli 7,4 miljoonaa matkustajaa.

**OTP liikenne**| Year | Matkustajia (yhteensä) | Matkustajia (kotimaanlennot) | Lentoliikenne | Rahti |
| --- | --- | --- | --- | --- |
| 2005 | 2 972 799 | - | 49 593 | 16 887 tonnia |
| 2006 | Nousua 3 497 938 | - | Nousua 55 056 | Nousua 18 089 tonnia |
| 2007 | Nousua 4 937 683 | 410 916 | Nousua 67 372 | Laskua 17 423 tonnia |
| 2008 | Nousua 5 063 555 | Nousua 497 208 | Nousua 69 916 | - |
| 2009 | Laskua 4 480 765 | Laskua 496 391 | Nousua 69 692 | - |
| 2010 | Laskua 4 802 510 | - | Nousua 71 481 | - |
| 2011 | Nousua 5 049 443 | - | - | - |
|

**Henri Coandan lentoaseman tärkeimmät yhteydet**| Kaupunki | Lentoasema | Viikoittaiset lähdöt(Toukokuu 2012) | Lentoyhtiö |
| --- | --- | --- | --- |
| Itävalta Wien | Wienin kansainvälinen lentoasema | 59 | Austrian Airlines, Niki, TAROM |
| Italia Rooma | Leonardo da Vincin kansainvälinen lentoasema, Ciampinon lentoasema | 45 | Alitalia, Blue Air, TAROM. Wizz Air |
| Ranska Pariisi | Beauvais-Tillén lentoasema, Charles de Gaullen kansainvälinen lentoasema | 44 | Air France, Blue Air, TAROM, Wizz Air |
| Romania Timișoara | Traian Vuian kansainvälinen lentoasema | 42 | TAROM, Carpatair |
| Saksa München | Münchenin lentoasema | 40 | Lufthansa, Lufthansa Cityline, TAROM |
| Turkki Istanbul | Atatürkin kansainvälinen lentoasema, Sabiha Gökçen kansainvälinen lentoasema | 39 | Pegasus Airlines, TAROM, Turkish Airlines |
| Romania Cluj-Napoca | Cluj-Napocan lentoasema | 36 | TAROM |
| Saksa Frankfurt | Frankfurt am Mainin lentoasema | 32 | Lufthansa, TAROM |
| Romania Iași | Iașin lentoasema | 31 | TAROM |
| Yhdistynyt kuningaskunta Lontoo | Heathrow’n lentoasema | 28 | British Airways, TAROM |

Lähteet
-------

1. 1 2  Bucharest Henri Coanda International Airport Boeing. Viitattu 6.6.2013. (englanniksi)
2. ↑  EAD Basic (html) *ead.eurocontrol.int*. Viitattu 29.9.2012. (englanniksi)
3. ↑  "TAROM S.A. – Identification Data (viitattu 29.9.2012) (englanniksi)
4. ↑   About Țiriac Air (viitattu 29.9.2012) (englanniksi)
5. ↑   (Arkistoitu – Internet Archive) Henri Coandă International Airport. (viitattu 29.9.2012) (englanniksi)
6. 1 2   (Arkistoitu – Internet Archive) Bucharest Otopeni Airport Romania Travel Accommodation and Information. (viitattu 29.9.2012) (englanniksi)
7. 1 2 3   (Arkistoitu – Internet Archive) Romanian Ministry of Transportation – Descriptive Note – Otopeni Airport Development Strategy (viitattu 29.9.2012) (romaniaksi)
8. ↑  "(Arkistoitu – Internet Archive) Bukarestin lentoasema. (viitattu 29.9.2012) (englanniksi)
9. ↑   The Romanian Ministry of Transportation. (viitattu 29.9.2012) (romaniaksi)
10. ↑   Passenger traffic in Bucharest. (viitattu 29.9.2012) (romaniaksi)
11. 1 2   (Arkistoitu – Internet Archive) ORDIN 169/1.801. Planul national de actiune privind reducerea emisiilor de gaze cu efect de seră în domeniul aviatiei civile (viitattu 29.9.2012) (romaniaksi)

Aiheesta muualla
----------------

* Kuvia tai muita tiedostoja aiheesta **Henri Coandăn lentoasema** Wikimedia Commonsissa